જનમતને પ્રભાવિત કરતા આ ક્ષેત્રમાં 2014ની લોકસભા ચૂંટણીઓ અને તે પહેલા પણ ભાજપનો પ્રભાવ હતો. લાંબા સમય સુધી એવું જ લાગતું હતું કે, કોંગ્રેસ આ કૌશલ્યને સાધી નથી શકતી.

પરંતુ આ વખતની ગુજરાતની વિધાનસભા ચૂંટણીઓ વખતે અલગ દૃશ્ય જોવા મળી રહ્યું છે. 

આ ચૂંટણીઓમાં કોંગ્રેસનું સૂત્ર - 'વિકાસ ગાંડો થયો છે' એ દિલ્હીમાં પણ ચર્ચાયું હતું. 

તમને આ પણ વાંચવું ગમશે

જેનો પ્રતિકાર ભાજપે 'હું છું વિકાસ, હું છું ગુજરાત' દ્વારા કર્યો છે. આ રીતે ભાજપે સોશિઅલ મીડિયા પર તેનું વધુ પતન અટકાવ્યું છે. સાથે જ સ્પર્ધામાં પાછો ફરતો જણાય છે. 

ગુજરાતની ચૂંટણીઓમાં ઇન્ટરનેટ યુદ્ધે રસપ્રદ વળાંક લીધો છે. બંને પક્ષોનાં યુવા 'યૌદ્ધા' એકબીજાના પ્રચાર અભિયાનની હવા કાઢવામાં વ્યસ્ત છે. 

20 હજાર વૉલન્ટિયર્સ હોવાનો કોંગ્રેસનો દાવો

અમદાવાદના સત્યમ મોલમાં ત્રીજા માળે ગુજરાત કોંગ્રેસના આઈટી સેલનું કાર્યાલય છે. રોહન ગુપ્તા આ સેલના વડા છે, જ્યારે આઠ ઉપાધ્યક્ષ છે. હિરેન બેંકર તેમાંના એક છે. 

કોંગ્રેસના આઈટી સેલના કાર્યાલયમાં 10-12 નવયુવાન કામ કરી રહ્યા હતા, પરંતુ તેમની સાથે વાત કરવાની અમને મંજૂરી ન મળી. 

હિરેન એક વીડિયો જોઈ રહ્યાં... બીજા 4000 અક્ષરો માટે લેખ ચાલુ રાખો:
છે, જેમાં બે લોકો ગુજરાતની અસ્મિતા અંગે તર્ક-વિતર્ક કરી રહ્યા હતા. 

દરમિયાન ત્રીજો શખ્સ તેમને દલીલો દ્વારા સમજાવવાનો પ્રયાસ કર્યો કે ગુજરાતીઓને કારણે ગુજરાતની અસ્મિતા છે. ભાજપને કારણે નહીં. 

ગુજરાતીઓને કારણે રાજ્યનો વિકાસ થયો છે, કોઈ સરકારને કારણે નહીં. 

હિરેન બેંકર ઇલેક્ટ્રોનિક્સ ઍન્ડ કમ્યુનિકેશ એન્જિનિયર છે. તેઓ ગુજરાત યુનિવર્સિટીમાંથી માસ કૉમ્યુનિકેશન (સામૂહિક પ્રત્યાયન)નો અભ્યાસ કરી રહ્યા છે. 

હિરેન ચાર વર્ષથી કોંગ્રેસના આઈટી સેલ સાથે સંકળાયેલા છે.  

હિરેનના કહેવા પ્રમાણે, 20-25 પ્રોફેશનલ્સ કોંગ્રેસના આઈટી સેલ માટે કામ કરે છે. ઉપરાંત દરેક જિલ્લામાં 250થી વધુ પદાધિકારી નિમવામાં આવ્યા છે. 

હિરેનનો દાવો છે કે ગુજરાતભરમાં 20 હજારથી વધુ વૉલન્ટિયર્સ તેમની સાથે જોડાયેલા છે.  

હિરેનના કહેવા પ્રમાણે, "લગભગ એક હજાર લોકો ટ્વિટર પર સક્રિય છે. જેઓ કોઈ ટ્રેન્ડ શરૂ કરે છે. બાદમાં વૉલન્ટિયર્સ તેને ફોલો કરે છે."

વ્હૉટ્સઍપ માટે સજ્જતા 

સંદીપ પંડ્યા (ડાબે) અને હીરેન બેંકર

હિરેનના કહેવા પ્રમાણે, 'વિકાસ ગાંડો થયો છે' પછી તેમની ટીમે વધુ બે કટાક્ષપૂર્ણ અભિયાન હાથ ધર્યાં હતાં. જેમાં 'મારા હાળા છેતરી ગયા' તથા 'જો જો છેતરાતાં નહીં'નો સમાવેશ થાય છે. 

સ્માર્ટ ફોનના યુગમાં ચૂંટણી પ્રચારમાં નારાઓની ભૂમિકા મહત્વપૂર્ણ બની ગઈ છે. ગુજરાતમાં કોંગ્રેસે પહેલા તો 'કોંગ્રેસ આવે છે, વિકાસ લાવે છે' અભિયાન ચલાવ્યું હતું. 

હાલમાં 'ખુશ રહે ગુજરાત' અભિયાન ચાલી રહ્યું છે. 

હિરેન કહે છે કે તેમની પાર્ટીએ ગુજરાતભરમાં લગભગ 40 હજાર વ્હૉટ્સઍપ ગ્રૂપ્સ બનાવ્યાં છે. આ ગ્રૂપ્સને વ્યવસાયના આધારે વિભાજીત કરવામાં આવ્યાં છે. 

વ્યાપારીઓના ગ્રૂપ્સમાં જીએસટી (ગુડ્સ ઍન્ડ સર્વિસિઝ ટેક્સ)ને લગતી વાતો મૂકે છે, જ્યારે વિદ્યાર્થીઓનાં ગ્રૂપ્સમાં બેરોજગારી અંગે વિગતો મૂકવામાં આવે છે.    

આમ કરે છે ભાજપનો પ્રતિકાર 

કોંગ્રેસ આઈટી સેલનું દ્રશ્ય

કોંગ્રેસ દ્વારા ભાજપના સોશિઅલ મીડિયા પ્રચાર અભિયાનનો કેવી રીતે પ્રતિકાર કરવામાં આવે છે, તેના કેટલાક ઉદાહરણ હિરેને જણાવ્યું, "ભાજપે 'ધન્યવાદ નરેન્દ્રભાઈ' કૅમ્પેન શરૂ કર્યું હતું. 

જેના જવાબમાં કોંગ્રેસ દ્વારા 'ધન્યવાદ કૅમ્પેન' હાથ ધર્યું હતું."

'પેટ્રોલ 80 રૂપિયાનું થઈ ગયું, ધન્યવાદ મોટાભાઈ.' 'આટલા લોકો બેરોજગાર થઈ ગયા, ધન્યવાદ મોટાભાઈ.'

હિરેનનું કહેવું છે કે ભાજપે 'ગરજે ગુજરાત' નામથી કૅમ્પેન શરૂ કર્યું, જેના જવાબમાં...